kardosdrur/scandi-wiki huggingface dataset:
John Fernström

John Axel Fernström (født 6. december 1897 i Yichang, Kina - død 19. oktober 1961 i Lund, Sverige) var en svensk komponist, lærer, violinist og dirigent.

Fernström s forældre var missionære i Kina, og da han som ung vendte hjem til Sverige, begyndte han at studere violin ved Malmö Muskkonservatorium. Han forsatte sin violinstudier i København og i Berlin. Fernström studerede samtidig Komposition i København hos Peder Gram, og direktion og komposition i Tyskland på Musikkonservatoriet I Sonderhausen. Han var en vigtig svensk symfoniker og skrev 12 symfonier, orkesterværker, operaer, kormusik, koncertmusik, kammermusik, sange etc. Fernström arbejdede som violinist og dirigent, og han var også stifter og leder af Musikkonservatoriet i Lund, hvor han også underviste i komposition. Fernström hører til de ledende svenske komponister i det 20. århundrede.

Udvalgte værker 

 Symfoni nr. 1 "Til minde" (1920) - for orkester
 Symfoni nr. 2 (1925) - for orkester
 Symfoni nr. 3 "Eksotisk" (1928) - for orkester
 Symfoni nr. 4 (1930) - for orkester
 Symfoni nr. 5 (1934) - for orkester
 Symfoni nr. 6 (1939) - for orkester
 Symfoni nr. 7 "Sinfonietta i form af en kirkesonate" (1941) - for orkester
 Symfoni nr. 8 "Elsker Studiorum" (1942) - for orkester
 Symfoni nr. 9 "Lille Symfoni" (1943) - for orkester
 Symfoni nr. 10 "Diskret Symfoni" (1947)- for orkester
 Symfoni nr. 11 "Uden maske" (1945) - for kor og orkester
 Symfoni nr. 12 (1951) - for orkester

Eksterne henvisninger 
 om John Fernström på www.musicweb-international.com

Komponister fra Sverige
Ledere
Lærere
Violinister fra Sverige
Dirigenter fra Sverige
Sven-Erik Bäck

Sven-Erik Bäck (født 6. september 1919 i Stockholm, Sverige, død 10. januar 1994) var en svensk komponist, violinist.

Bäck studerede violin og komposition på Det Kongelige Musikkonservatorium i Stockholm hos bl.a. Hilding Rosenberg, for herefter at studere kompositionen videre i Rom hos Goffredo Petrassi. Han skrev tre symfonier, orkesterværker, kammermusik, strygekvartetter, operaer, koncertmusik, balletmusik, sange, solostykker for mange instrumenter etc. Bäck var violinist i to strygekvartetter, og leder af Edsberg Musikinstituts Sammenslutning. Han er mest kendt for sine strygerkompositioner såsom symfonierne, men også sin kammermusik og koncerter.

Udvalgte værker 

 Symfoni nr. 1 (1951) - for strygeorkester
 Symfoni nr. 2 Kammersymfoni (1955) - for strygeorkester
 Symfoni nr. 3 (1986) - for strygeorkester
 Strygekvartetter (nr. 1 (1945), 2 (1947), 3 (1962), 4 (1984))
 Strygekvintet Exercitier (1948)
 Decet (1973) - for blæserkvintet og strygekvintet
 Strygeoktet (1988)
 Violinkoncert (1957/1960) - for violin og orkester
 Cellokoncert (1966) - for cello og orkester
 Klaverkoncert Cirkler (1977) - for klaver og orkester

Eksterne henvisninger 
 Om Svend-Erik Bäck på www.musicweb-international.com

Komponister fra Sverige
Violinister fra Sverige
Ledere
Personer fra Stockholm
Nokia Arena

Nokia Arena er en ishockeyarena i Tampere i Finland. Den blev indviet d. 3. december 2021.

Der afholdes et stort antal idræts- og musikarrangementer i arenaen. Den er i øjeblikket hjemmebane for Tamperes to største ishockeyhold, Tappara og Ilves.

Arenaen er blevet specialbygget til det kommende verdensmesterskab i hockey i 2022.

Referencer

Eksterne henvisninger 
 Nokia Arenas hjemmeside (på engelsk)

Idrætsanlæg i Finland
Tampere
Etableret i 2021
Multiarenaer
Broughton Castle

Broughton Castle er en befæstet herregård fra middelalderen, der ligger i landsbyen Broughton, omkring 3 km sydvest for Banbury i Oxfordshire, England.
Det er hjem for Fienns-familien, der er Baroner af Saye and Sele. Det ligger på en kunstig ø og er omkringet af en bred voldgrav.

Det er en listed building af første grad, og den er åben for offentligheden over sommeren.

Se også 
 Liste over borge og slotte i England

Referencer

Eksterne henvisninger 

Slotte i Oxfordshire
Oxford Castle

Oxford Castle er en stor normannisk borg, der delvis står som en ruin i den vestlige del af det centrale Oxford i Oxfordshire, England.

Størstedelen af den oprindelige motte and bailey-fæstning, som var opført i træ, blev erstattet med en borg i sten i slutningen af 1100-tallet eller begyndelsen af 1200-tallet. Den spillede en vigtig rolle under borgerkrigsperioden kaldet anarkiet.
I 1300-tallet mindskedes den militære værdi af borgen, og den blev primært brugt til county-administration og som fængsel.
Det overlevende rektangulære St George's Tower antages i dag at være ældre en resten af borgen, og at de i stedet har været et vagttårn i den oprindelige saksiske vestport i byen.

Størsteelen af borgen blev ødelagt under den engelske borgerkrig, og i 1700-tallet blev restne af borgens bygninger brugt som Oxfords lokale fængsel. Der blev opført et nyt fængselskompleks på stedet fra 1785 og fremefter, og det blev udvidet i 1876 som blev til HM Prison Oxford.

Fængslet lukkede i 1996 og blev ombygget til et fængsel og turistattraktioner.
De middelalderlige borgruiner inkluderer motten og St George's Tower samt en krypt, og det er en listed building af første grad og et Scheduled monument.

Se også  
 Liste over borge og slotte i England

Referencer 

Litteratur
 Joy, T. (1831) Oxford Delineated: A sketch of the history and antiquities. Oxford: Whessell & Bartlett. .
 Poore, Daniel, Norton, Andrew and Dodd, Anne (2009). Excavations at Oxford Castle: Oxford's Western Quarter from the Mid-Saxon Period to the Late Eighteenth Century (Based on Daniel Poore's Tom Hassall Lecture for 2008). Oxoniensia, LXXIV p. 1-18. http://oxoniensia.org/volumes/2009/poore.pdf

Eksterne henvisninger 

Slotte i Oxfordshire
Oxford
Shirburn Castle

Shirburn Castle er en middelalderborg, der ligger i landsbyen Shirburn nær Watlington, Oxfordshire, Enland. Den blev oprindeligt opført i 1300-tallet, men blev renoveret og ombygget i georgiansk tid i 1700-tallet af den første jarl af Macclesfield, der gjorde det til sin families hovedsæde. Det blev ændret yderligere i 1800-tallet.
Jarlerne af Macclesfield boede her indtil 2004, og borgen er stadig i Macclesfield-familiens eje.

Shirburn Castle har haft et vigtigt bibliotek fra 1700-tallet samt adskillige værdifulde malerier under den 9. jarl, men det blev solgt og spredt på auktion i forbindelse med hans afgang fra ejendommen. Blandt dem var George Stubbss maleri Brood Mares and Foals (1768), der satte rekord i forhold til salgspris for kunstneren ved en auktion i 2010, og Macclesfield Psalter samt personlig korrespondance med Sir Isaac Newton.

Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Oxfordshire
Wallingford Castle

Wallingford Castle er ruinen af en stor middelalderborg, der ligger i Wallingford ud til Themsen i Oxfordshire (historisk Berkshire), England.

Den blev oprindeligt opført som motte and bailey-fæstning i 1000-tallet, og den voksede og blev til hvad historikeren Nicholas Brooks har beskrevet som "en af de mest magtfulde kongelige borge i 1100-tallet og 1200-tallet".
Under borgerkrigsperioden anarkiet var borgen i Matilde af Englands besiddelse, og den overlevede flere belejringer og blev aldrig indtaget. I løbet af de næste to århundrede blev den ombygget til en luksuriøs borg, der normalt blev brugt af kongelige og deres nærmeste familie.
Efter den blev opgivet som kongeligt residens af Henrik 8. af England forfaldt den.
Under den engelske borgerkrig blev den genforskanset, men blev ødelagt igen i 1652 efter rundhovederne havde indtaget den efter en lang belejring. Herefter fik borgenruinen lov at stå. 

I dag er der stadig betragtelige jordvolde og ruiner, som er åbne for offentligheden.

Se også  
 Liste over borge og slotte i England

Referencer 

Litteratur
 Brooks, N.P. (1966) "Excavations at Wallingford Castle, 1965: an Interim Report," Berkshire Archaeological Journal 62, pp. 17–21.
 Creighton, Oliver Hamilton. (2005) Castles and Landscapes: Power, Community and Fortification in Medieval England. London: Equinox. .

Eksterne henvisninger 

Slotte i Oxfordshire
Borgruiner i Storbritannien
Bampton Castle (Oxfordshire)

Bampton Castle er en tidligere middelalderborg der ligger i landsbyen Bampton, Oxfordshire, England.

Der er forskellige kilder til hvornår den blev opført. Én kilder skriver at den blev bygget som motte-fæstning i 1142 af Matilde af England under Stefan af Blois' styre. Ifølge en anden kilder blev borgen opført i 1314-15 under Edvard 1. af England af Aymer de Valence, jarl af Pembroke, der fik licens af kongen til at "skabe en borg af sit hus i Bampton."

Borgen blev revet ned ført 1789 men portbygningen blev inkorporeret i Ham Court der er en listed building af anden grad.

Se også  
 Liste over borge og slotte i England

Referencer

Eksterne henvisninger 

Slotte i Oxfordshire
Oakham Castle

Oakham Castle er en middelalderborg i Oakham, Rutland, England.

Borgen blev bygget mellem 1180 og 1190 af Walkelin de Ferrers, lord of the manor af Oakham, søn of Henry de Ferrers, en nevø af Robert de Ferrers, 1. jarl af Derby (1062–1139). Storsalen består af et skib og to og arkader med hver tre store stensøjler. Der er en række skulpturer fra 1100-tallet, inklusiver seks musikere der støttes af søjlerne. Skulpturerne er hugget i lokal sten fra et stenbrud i Clipsham og dete antages at de er fremstillet af stenhuggere som også har arbejdet på Canterbury Cathedral.

Borgen er kendt for sin samlen ghestesko og den er anerkendt som et af de bedste eksempler på normannisk arkitektur i England.

Den ejes af Rutland County Council, og der er gratis adgang for offentligheden. Det er en listed building af anden grad.

Se også 
 Liste over borge og slotte i England

Referencer

Eksterne henvisninger 

Slotte i Rutland
Saria

Saria kan henvise til:

 SARIA, en tysk fødevarevirksomhed
 Saria, Burkina Faso en by i det centrale Burkina Faso
 Saria (bjerg), et bjerg i bjergkæden Anti-Libanon
 Saria (The Legend of Zelda), en fiktiv karakter i The Legend of Zelda
 Saria (ø), en ø i Dodekaneserne Grækenland
Kartoffelpandekage

Kartoffelpandekage kan henvise til flere artikler:

 Chanukka – oliestegte ashkenaziske pandekager
 Latkes – jødisk madret
 Rösti – schweizisk ret
 Kartoffelpuffer eller Reibekuchen – tyske røsti (kartoffelpandekager)

Kartoffelretter
Christer Glenning

Christer Glenning (født 27. december 1939 i Karlskrona, død 7. september 1998 i Eskilstuna) var en svensk tv-vært og motorjournalist. Han blev kendt for et større publikum gennem sin medvirken i Trafikmagasinet, hvor han testede mange biler i årenes løb.

Glenning skrev også bøger om biler og bilreparationer, heriblandt Laga Själv: Plåt och lack, hjulupphängning, bromsar (Vi Bilägare, 1983) og Bilen hundra år (Bokia, 1998) og medvirkede ved udgivelsen af bogen Allt om bilen (Reader's Digest, 1979). Han har blandt andet arbejdet på Teknikens Värld og var i mange år Aftonbladets motorredaktør. Han var i flere perioder også en aktiv racerkører og medvirkede også i Svenne Rubins musikvideo til sangen "En gammal Amazon" fra 1993.
 
Han døde i 1998 af et hjertestop, og var far til Carina Glenning, anmelder på Östgöta Correspondenten.

Referencer 

Tv-værter fra Sverige
Faglitterære forfattere fra Sverige
Personer fra Karlskrona
Svenskere i 1900-tallet
Personer døde af hjertestop
Torbjörn Iwan Lundquist

Torbjörn Iwan Lundquist (født 30. september 1920 i Stockholm, død den 1. juli 2000 i Grillby, Sverige) var en svensk komponist, dirigent og musikolog.

Lundquist studerede til musikolog på Uppsala Universitet, og fik kompositionsundervisning af Dag Wiren. Senere studerede han direktion hos Otmar Suitner i Østrig. Han skrev ni symfonier, sinfonietta, orkesterværker, kammermusik, koncertmusik, korværker, jazzmusik etc. Han var leder og dirigent for sit eget kammerorkester, og havde en aktiv karriere som sådan. Han var en moderne klassisk melodisk komponist, som inkorporerede elementer fra Asien og jazzen og mange andre utraditionelle musikgenre i sin musik.

Udvalgte værker 

 Symfoni nr. 1 (1956 Rev. 1971) - for orkester
 Symfoni nr. 2 "For friheden" (1956-1970) - for orkester
 Symfoni nr. 3 "Sinfonia Dolorosa" (Smertefuld symfoni) (1971-1975) - for orkester
 Symfoni nr. 4 “Sinfonia ecologica” (Økologisk symfoni) (1985) - for orkester
 Symfoni nr. 5 (1980) - for orkester
 SYmfoni nr. 6 "Sarek" (1988) - for orkester
 Symfoni nr. 7 "Menneskeheden - til minde om Dag Hammarskjöld" (1990) - for solister, kor og orkester
 Symfoni nr. 8 "Kroumata Symfoni" (1989-1992) - for orkester
 Symfoni nr. 9 "Overlevelse" (i en sats) (1996) - for orkester

Eksterne henvisninger 
 om Torbjörn Iwan Lundquist på www.musicweb-international.com

Komponister fra Sverige
Dirigenter fra Sverige
Personer fra Stockholm
Abierto Mexicano de Tenis

Abierto Mexicano de Tenis er en professionel tennisturnering for mænd, som hvert år i februar afvikles i Acapulco, Mexico. Turneringen bliver afviklet udendørs på hardcourt i Arena GNP Seguros, og den har været en del af ATP Tour siden etableringen i 1993, hvor den pt. tilhører kategorien ATP Tour 500. Den er pr. 2022 sponsoreret Telcel og HSBC og afvikles derfor under det sponsorerede navn Aboerto Mexicano Telcel presented by HSBC. Turneringen havde i perioden 2001-20 også kvinderækker som en del af WTA Tour.

Turneringen blev en del af ATP Tour i 1993, og i 2001 blev den udevidet med kvinderækker og optaget på WTA Tour. Den blev afviklet i Mexico City fra 1993 til 1998, samt i 2000, inden den flyttede til Acapulco i 2001, hvor den blev spillet ved Fairmont Acapulco Princess. Turneringen er siden 2022 blevet afviklet i Arena GNP Seguros, stadig i Acapulco.

Indtil 2013 blev turnerngen afviklet på røde grusbaner og var den sidste turnering på ATP Tours Golden Swing, der bestod af fire ATP-turneringer i Latinamerika, der blev afviklet på grus. Fra og med 2014 blev underlaget skiftet til hardcourt, således at spillerne kunne deltage turneringen som opvarmning til de to store hardcourt-turneringer i USA i marts: Indian Wells Masters og Miami Open.

I herresingle har Thomas Muster (1993–96), David Ferrer (2010-12, 2015) og Rafael Nadal (2005, 2013, 2020, 2022) rekorden for flest titler, men Muster er den eneste, der har vundet turneringen fire år i træk. På kvindesiden har Amanda Coetzer (2001, 2003), Flavia Pennetta (2005, 2008), Venus Williams (2009-10), Sara Errani (2012-13) og Lesja Tsurenko (2017–18) alle vundet damesingletitlen to gange, og Williams, Errani og Tsurenko er de eneste med to titler i træk. Donald Johnson (1996, 2000–01) og Łukasz Kubot (2010, 2013, 2020) er de eneste spillere med tre turneringssejre i herredouble, og ud over Johnson har Michal Mertiňák (2008–09) og David Marrero (2012–13) vundet turneringen to år i træk. I damedouble er María José Martínez Sánchez (2001, 2008–09) og Arantxa Parra Santonja (2007, 2013, 2016) de eneste spillere med tre titler, og Nuria Llagostera Vives (2008–09) er den eneste anden spiller end Martínez Sánchez med to damedoubletitler i træk.

Vinderen modtager traditionelt en stor sølv-kalebas som trofæ.

Abierto Mexicano de Tenis blev i 2007 kåret som årets turnering på ATP Tour i kategorien ATP International Series Gold, og turneringen blev i 2009, 2011 og 2013-17 kåret som spillernes yndlingsturnering på WTA Tour i kategorien WTA International.

Historie 

Turneringen har gennem tiden har følgende spillesteder, sponsorerede navne og turneringskategorier.

Vindere og finalister

Herresingle

Herredouble

Damesingle

Damedouble

Kilder / eksterne henvisninger 
 Abierto Mexicano de Tenis  
 ATP Tour - Acapulco 
 WTA - Acapulco

Referencer 

 
Etableret i 1993
Daniel Börtz

Daniel Börtz (født 8. august 1943 i Hässleholm, Sverige) er en svensk komponist, violinist og lærer.

Börtz studerede violin og komposition privat hos John Fernström og Hilding Rosenberg. Herefter kom han på Det Kongelige Musikkonservatorium i Stockholm, hvor han studerede komposition videre med Karl-Birger Blomdahl og Ingvar Lidholm. Han har skrevet fjorten symfonier, orkesterværker, kammermusik, operaer og sange etc. Börtz har undervist på Det Kongelige Musikkonservatorium i Stockholm i musikteori og orkestrering, Han har også studeret elektronisk musik i Holland. Börtz er klassisk modernist i sin kompositionsform.

Udvalgte værker 

 Symfoni nr. 1 (1973) - for orkester
 Symfoni nr. 2 (1974-1975) - for orkester
 Symfoni nr. 3 (1975-1976) - for orkester
 Symfoni nr. 4 (1980-1981) - for orkester
 Symfoni nr. 5 (1980-1981) - for orkester
 Symfoni nr. 6 (1981-1983) - for sopran og orkester
 Symfoni nr. 7 (1984-1986) - for orkester
 Symfoni nr. 8 (1987-1988) - for orkester
 Symfoni nr. 9 (1991) - for orkester
 Symfoni nr. 10 (1991-1992) - for blæserorkester
 Symfoni nr. 11 (1993–1994) - for orkester
 Symfoni nr. 12 (2010-2011) - for baryton eller mezzosopran og orkester
 Symfoni nr. 13 (2016-2018) - for mandlig og kvindelig fortæller, mezzosopran, kontratenor, baryton og orkester
 Symfoni nr. 14 (2018–2019) - for orkester

Eksterne henvisninger 
 om Daniel Börtz på www.musicweb-international.com

.

Komponister fra Sverige
Violinister fra Sverige
Lærere
Jan Carlstedt

Jan Axel Carlstedt (født 15. juni 1926 i Orsa - død 14. marts 2004 i Stockholm, Sverige) var en svensk komponist og leder.

Carlstedt studerede komposition på Det Kongelige Musikkonservatorium i Stockholm hos Lars-Erik Larsson, og på Det Kongelige Musikkonservatorium i London og i Rom. Han skrev to symfonier, især hans anden symfoni "En symfoni af broderskab", hører til de betydelige svenske symfonier i det 20. århundrede. Han har også skrevet orkesterværker, kammermusik, koncertmusik, balletmusik, strygermusik, blæsermusik, sange etc. Carlstedt var stifter og leder af Foreningen for Samtidsmusik i Stockholm. Han var en stor forkæmper for klassisk og ny musik i Sverige. Carlstedt var en moderne klassisk komponist med inspiration fra svensk folklore og spillemandsmusik, og var også inspireret og påvirket af Benjamin Britten og russisk klassisk musik.

Udvalgte værker 

 Symfoni nr. 1 (1954, Rev. 1960) - for orkester
 Symfoni nr. 2 "En symfoni af broderskab" (1968-1970) - for orkester
 Sinfonietta (1959) - for blæserkvintet
 Intrada (1985) - for orkester
 Metamorfoser (1986) - for strygeorkester
 Cellokoncert (1970) - for cello og orkester
 Violinkoncert (1975) - for violin og orkester
 Singoalla (1961) - ballet

Eksterne henvisninger 
 om Jan Carlstedt på www.musicweb-international.com

Komponister fra Sverige
Ledere
Gunnar Bucht

Gunnar Henrik Bucht (født 5. august 1927 i Stocksund, Sverige) er en svensk komponist, pianist, lærer og musikolog.

Bucht studerede komposition og musikologi på Uppsala Universitet hos Karl-Birger Blomdahl, og senere komposition i Berlin hos Carl Orff, og i Rom hos Goffredo Petrassi og i Paris hos Max Deutsch. Han er en produktiv komponist som har skrevet tolv symfonier, orkesterværker, kammermusik, operaer, sange, klaverstykker, og stykker for mange andre instrumenter. Han levede en tid som pianist, indtil han kunne forsørge sig sig selv ved privat undervisning og som freelance komponist.

Udvalgte værker 

 Symfoni nr. 1 (1952) - for orkester
 Symfoni nr. 2 (1953) - for orkester
 Symfoni nr. 3 (1954) - for orkester
 Symfoni nr. 4 (1957-1958) - for orkester
 Symfoni nr. 5 (1960) - for orkester
 Symfoni nr. 6 (1961-1962) - for orkester
 Symfoni nr. 7 (1970-1971) - for orkester
 Symfoni nr. 8 (1982-1983) - for orkester
 Symfoni nr. 9 (1988-1990) - for orkester
 Symfoni nr. 10 "Nådig Symfoni eller Berwalds Apoteose" (1993) - for orkester
 Symfoni nr. 11 (1993-1994) - for orkester
 Symfoni nr. 12 (1997) - for orkester

Eksterne henvisninger 
 om Gunnar Bucht på www.musicweb-international.com

Komponister fra Sverige
Pianister fra Sverige
Lærere
Piel Castle

Piel Castle, også kendt som Fouldry Castle eller Pile of Fouldray, er ruinen af en middelalderborg, der ligger i den sydøstligste ende af Piel Island, ud for Furnesshalvøen i Cumbria i det nordvestlige England.

Den blev opført i begyndelsen af 1300-tallet af John Cockerham, der var abbed i Furness Abbey, og skulle kontrollere handlen i den lokale havn og beskytte mod skotske plyndringstogter. Borgen blev bygget med sten fra den lokale strand og består af et stort Keep og en indre og en ydre bailey. Den blev brugt som base for Lambert Simnel i 1487, der var tronprædentant fra Huset York, men i 1534 var den gået i forfald og ruinen overggik til kronen.
Erosion fra havet begyndte at gøre stor skade på borgen i begyndelsen af 1800-tallet. I 1870'erne udførte borgens ejer, hertugen af Buccleuch, omfattende restaureringsarbejde og opførte udenværker for at beskytte borgen fra yderligere ødelæggelser fra havet.
I 1920'erne blev borgen givet til byen Barrow-in-Furness, og den drives nu af English Heritage.

Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Cumbria
Borgruiner i Storbritannien
Gunnar Thyrestam

Olof Gunnar Thyrestam (født 1. oktober 1900 i Gävle Parish, Sverige - død 23. februar 1984) var en svensk komponist, organist og lærer.

Thyrestam studerede ved Det Kongelige Musikkonservatorium i Stockholm (1925–1930), og tog eksamen som organist i 1927. Han fortsatte sine kompositions studier ved Musikkonservatoriet i Potsdam (1930-1938). Han skrev mest orgelværker og kirkelig musik, men skrev også fire symfonier, og et par orkesterværker. Thyrestam underviste i orgel og komposition på flere svenske Musikkonservatorier, og levede som organist og freelancekomponist.

Udvalgte værker 

 Symfoni "Overture" (1957) - for orkester
 Symfoni nr. 1 "Ofrings symfoni" (1978-1979) - for sopran og Symfoniorkester
 Symfoni nr. 2 "Symfoni Berslagiensis" (1980) - for orkester
 Symfoni nr. 3 "Symfoni Hedesundensis" (1980) - for kor og orkester

Eksterne henvisninger 
 om Gunnar Thyrestam på www.musicweb-international.com

Komponister fra Sverige
Organister fra Sverige
Lærere